ಒಡೆದ ಹಿಮ್ಮಡಿಗಳಿಂದ ಪಾರಾಗಲು ಇಲ್ಲಿದೆ ನೋಡಿ ಸುಲಭ ಮನೆಮದ್ದು..! ಈ ಚಳಿಗಾಲದಲ್ಲಿ ತ್ವಚೆಯನ್ನು ಸಂಭಾಳಿಸುವುದೇ ಒಂದು ದೊಡ್ಡ ಕೆಲಸವಾಗಿಬಿಡುತ್ತದೆ. ಹುರುಪೆ ಏಳುವ ಮುಖ, ಕೈ ಕಾಲಿನ ಚರ್ಮ ಒಂದು ಕಡೆಯಾದರೆ, ಪಾದದ ಹಿಮ್ಮಡಿಯಲ್ಲಿ ಬಿರುಕು ಬಿಟ್ಟು ಅದು ಕೊಡುವ ನೋವು ಇನ್ನೊಂದು ಕಡೆ, ತರಿತರಿಯಾದ ಪಾದ ಬಟ್ಟೆಗೆ ತಾಗಿದರಂತೂ ಕೇಳುವುದೇ ಬೇಡ. ಒಡೆದ ಪಾದ ಅಸಹ್ಯವಾಗಿ ಕಾಣುವುದು ಮಾತ್ರವಲ್ಲ ಕೆಲವು ಸಲ ಇದರಿಂದ ರಕ್ತ ಒಸರಬಹುದು. ಹಾಗೆಯೇ ಸೋಂಕು ಕೂಡ ಉಂಟಾಗಬಹುದು. ಪಾದಗಳ ಹಿಮ್ಮಡಿ ಒಡೆದಾಗ ಕಾಣಿಸಿಕೊಳ್ಳುವ ನೋವು ಅದನ್ನು ಅನುಭವಿಸಿದವರಿಗೆ ಮಾತ್ರ ಗೊತ್ತು. ಅದರಲ್ಲೂ ಚಳಿಗಾಲದಲ್ಲಿ ಹಿಮ್ಮಡಿ ಒಡೆಯುವಂತಹ ಸಮಸ್ಯೆ ತೀವ್ರವಾಗಿ ಕಾಡುವುದು, ಹಿಮ್ಮಡಿ ಒಡೆಯಲು ಪ್ರಮುಖ ಕಾರಣವೆಂದರೆ ಮೊಶ್ಚಿರೈಶ್ ಇಲ್ಲದೆ ಇರುವುದು, ನಿರ್ಜಲೀಕರಣ, ಚಳಿ ಮತ್ತು ಒಣ ಹವಾಮಾನ, ಮಾಲಿನ್ಯ, ದೀರ್ಘಕಾಲ ತನಕ ಕಾಲನ್ನು ನೀರಿನಲ್ಲಿ ಇಡುವುದು, ವಯಸ್ಸಾಗುವುದು ಮತ್ತು ಗಡುಸಾದ ಸೋಪುಗಳನ್ನು ಬಳಸುವುದು. ಹಿಮ್ಮಡಿಯಲ್ಲಿ ಯಾವುದೇ ರೀತಿಯ ತೈಲಗ್ರಂಥಿಗಳು ಇಲ್ಲದೆ ಇರುವ ಕಾರಣದಿಂದಾಗಿ ಅದು ತುಂಬಾ ಒಣಗಿರುವುದು. 1.ಬೇವಿನ ಎಲೆಗಳನ್ನು ಆಯುರ್ವೇದದಲ್ಲಿ ಬಿರುಕುಬಿಟ್ಟ ಹಿಮ್ಮಡಿಗಳಿಗೆ ಬೇವಿನ ಎಲೆಗಳನ್ನು ಅರೆದು ಮಾಡಿದ ಲೇಪನವನ್ನು ಸವರಲು ತಿಳಿಸಲಾಗಿದೆ. ಕೆಲವು ಕಹಿ ಬೇವಿನ ಎಲೆಗಳನ್ನು ಚೆನ್ನಾಗಿ ತೊಳೆದು ಅರೆಯಿರಿ. ಕೊಂಚ ನೀರು ಸೇರಿಸಿ ಮದರಂಗಿ ಹಚ್ಚುವಷ್ಟು ದಟ್ಟನೆಯ ಲೇಪನ ತಯಾರಿಸಿಕೊಳ್ಳಿ. ಇದಕ್ಕೆ ಸ್ವಲ್ಪ ಅರಿಶಿನ ಪುಡಿಯನ್ನು ಸೇರಿಸಿ ರಾತ್ರಿ ಮಲಗುವ ಮುನ್ನ ಪಾದಗಳಿಗೆ ಹಚ್ಚಿಕೊಳ್ಳಿ. 2.ನಿಯಮಿತವಾಗಿ ಪೆಡಿಕ್ಯೂರ್ ಮಾಡಿಸಿಕೊಳ್ಳಿ. 3.ಮಲಗುವ ಮುನ್ನ ಕಾಲುಗಳಿಗೆ ಮಾಯಿಶ್ಚರೈಸರ್ ಹಚ್ಚಿಕೊಳ್ಳಿ. 4.ಪ್ರತಿ ನಿತ್ಯ ಪ್ಯೂಮಿಕ್ ಕಲ್ಲಿನ್ನು ಬಳಸಿ ಕಾಲುಗಳನ್ನು ಉಜ್ಜಿ, ಹೀಗೆ ಮಾಡುವುದರಿಂದ ಕಾಲಿನ ಹಿಮ್ಮಡಿಯ ಡೆಡ್ ಸ್ಕಿನ್ ಸೆಲ್ಸ್ಗಳು ನಾಶವಾಗಿ ಪಾದಗಳು ನುಣುಪಾಗಿ ಕಂಗೊಳಿಸುತ್ತವೆ. 5.ನಿಮ್ಮ ಪಾದಗಳನ್ನು ಕೊಬ್ಬರಿ ಎಣ್ಣೆಯಿಂದ ಮಸಾಜ್ ಮಾಡಿಕೊಳ್ಳಿ 6.ಗ್ಲಿಸರಿನ್ ಮತ್ತು ರೋಸ್ ವಾಟರ್ ಅನ್ನು ಮಿಶ್ರಣ ಮಾಡಿ 15 ದಿನಗಳ ಕಾಲ ಕಾಲುಗಳಿಗೆ ಹಚ್ಚಿಕೊಳ್ಳಿ. 7.ಪ್ರತಿ ದಿನ ರಾತ್ರಿ ಮಲಗುವ ಮೊದಲು ಪಾದಗಳಿಗೆ ಎಳ್ಳೆಣ್ಣೆ ಹಚ್ಚಿಕೊಳ್ಳಿ, ಇದು ಕಾಲುಗಳ ಸೌಂದರ್ಯ ಇಮ್ಮಡಿಗೊಳಿಸುತ್ತದೆ. 8.ಪ್ರತಿ ದಿನ ರಾತ್ರಿ ಮಲಗುವ ಮೊದಲು ಆಲೋವೆರ ಜೆಲ್ನಿಂದ ಪಾದವನ್ನು ಮಸಾಜ್ ಮಾಡಿ. 9.ಅಕ್ಕಿ ಹಿಟ್ಟು ಸತ್ತ ಚರ್ಮವನ್ನು ತೆಗೆಯುವ ಮೂಲಕ ಚರ್ಮವನ್ನು ಸುಗಂಧಗೊಳಿಸಲು ಮತ್ತು ಶುಚಿಗೊಳಿಸಬಹುದು. 2 ಅಥವಾ 3 ಟೇಬಲ್ಸ್ಪೂನ್ ಅಕ್ಕಿ ಹಿಟ್ಟು, ಕೆಲವು ಹನಿಗಳ ಸೇಬಿನ ಸೈಡರ್ ವಿನೆಗರ್ ಮತ್ತು 1 ಟೀಚೂನ್ ಜೇನುತುಪ್ಪವನ್ನು ಪೇಸ್ಟ್ ಮಾಡಿ. 10 ನಿಮಿಷಗಳ ಕಾಲ ನಿಮ್ಮ ಪಾದಗಳನ್ನು ಬೆಚ್ಚಗಿನ ನೀರಿನಲ್ಲಿ ನೆನೆಸಿ. ಮತ್ತು ಈ ಪೇಸ್ಟ್ನೊಂದಿಗೆ ನಿಧಾನವಾಗಿ ಮಸಾಜ್ ಮಾಡಿ. ಇದನ್ನ ವಾರಕ್ಕೆ 3 ಬರಿ ಮಾಡಿದರೆ ನೀವು ಒಡೆದ ಹಿಮ್ಮಡಿಯಿಂದ ಮುಕ್ತಿ ಪಡೆಯಬಹುದು.